钦定古今图书集成/明伦汇编/人事典/第040卷 > 《释名》 > 《戊午元旦》明·文徵明
## 钦定古今图书集成/明伦汇编/人事典/第040卷 > 《释名》 > 《戊午元旦》明·文徵明

劳生九十漫随缘，老病支离幸自全。百岁几人登耄
耋，一身五世见曾元。祇将去日占来日，谁谓增年是

《续博物志》：鬻子名熊，为文王师。年九十，见文王曰：“使
臣捕兽逐麋，已老矣。使臣坐策国事，尚少也。”

《韩诗外传》：齐桓公逐白鹿，至麦丘之邦，遇人曰：“何谓
者也？”对曰：“臣麦丘之邦人。”桓公曰：“叟年几何？”对曰：“臣
年八十有三矣。”桓公曰：“美哉！”与之饮曰：“叟盍为寡人
寿也？”对曰：“野人不知为君王之寿。”桓公曰：“盍以叟之
寿祝寡人矣。”邦人奉觞再拜曰：“使吾君固寿，金玉之
贱，人民是宝。”桓公曰：“善哉祝乎，寡人闻之矣。至德不
孤，善言必再，叟盍优之！”邦人奉觞再拜曰：“使吾君好
学士而不恶问，贤者在侧，谏者得入。”桓公曰：“善哉祝
乎！寡人闻之，至德不孤，善言必三，叟盍优之！”邦人奉
觞再拜曰：“无使群臣百姓得罪于吾君，无使吾君得
罪于群臣百姓。”桓公不说，曰：“此言者非夫前二言之
祝，叟其革之矣。”邦人潸然而涕下曰：“愿君熟思之，此
一言者，夫前二言之上也。臣闻子得罪于父，可因姑
姊妹谢也，父乃赦之；臣得罪于君，可使左右谢也，君
乃赦之。昔者桀得罪于臣也，至今未有为谢也。”桓公
曰：“善哉！寡人赖宗庙之福，社稷之灵，使寡人遇叟于
此，扶而载之，自御以归，荐之于庙而断政焉。”桓公之
所以九合诸侯，一匡天下，不以兵车者，非独管仲也，
亦遇之于是。《诗》曰：“济济多士，文王以宁。”

《晏子谏上篇》景公游于麦丘，问其封人曰：“年几何矣？”
对曰：“鄙人之年八十五矣。”公曰：“寿哉！子其祝我！”封人
曰：“使君之年长于胡，宜国家？”公曰：“善哉！子其复之！”曰：
“使君之嗣寿皆若鄙臣之年。”公曰：“善哉！子其复之！”封
人曰：“使君无得罪于民。”公曰：“诚有鄙民得罪于君则
可，安有君得罪于民者乎？”晏子谏曰：“君过矣。彼疏者
有罪，戚者治之；贱者有罪，贵者治之。君得罪于民，谁
将治之？敢问桀纣，君诛乎，民诛乎？”公曰：“寡人固也。”于
是赐封人麦丘以为邑。

《高士传》：“荣启期者，不知何许人也，鹿裘带索，鼓琴而
歌。孔子游于泰山，见而问之曰：‘先生何乐也’？对曰：‘吾
乐甚多，天生万物，唯人为贵，吾得为人矣，是一乐也；
男女之别，男尊女卑，故以男为贵，吾既得为男矣，是
二乐也；人生有不见日月，不免襁褓者，吾既已行年
九十矣，是三乐也；贫者士之常也，死者民之终也，居
常以待终，何不乐也’。”

《列子汤问篇》：太行、王屋二山，方七百里，高万仞，本在
冀州之南，河阳之北。北山愚公者，年且九十，面山而
居，惩山北之塞，出入之迂也，聚室而谋曰：“吾与汝毕
力平险，指通豫南，达于汉阴，可乎？”杂然相许。

《史记伏生传》：“伏生，济南人也，故为秦博士。孝文帝时，
欲求能治《尚书》者，天下无有，乃闻伏生能治，欲召之。
是时伏生年九十馀，老不能行，于是乃诏太常使掌
故朝错往受之。”

《辕固传》：武帝初即位，复以贤良征固。诸谀儒多疾毁
固，曰：“固老”，罢归之。时固已九十馀矣。

《汉书列传序》：“蜀有严君平，卜筮于成都市，年九十馀。”
《贡禹传》：“禹为光禄大夫，顷之，禹上书曰：‘臣禹年老贫
穷，家訾不满万钱，妻子穅豆不赡，裋褐不完，有田百
三十亩，陛下过意征臣，臣卖田百亩，以供车马。至，拜
为谏大夫，秩八百石，奉钱月九千二百，廪食大官，又
蒙赏赐四时杂缯绵絮衣服酒肉诸果物，德厚甚深。
疾病侍医临治，赖陛下神灵，不死而活’。”又拜为光禄
大夫，秩二千石，奉钱月万二千，禄赐愈多，家日以益
富，身日以益尊，诚非屮茅愚臣所当蒙也。伏自念终
亡以报厚德，日夜惭愧而已。臣禹犬马之齿八十一，
血气衰竭，耳目不明，非复能有补益，所谓素餐尸禄，
洿朝之臣也。自痛去家三千里，凡有“一子，年十二，非
有在家为臣具棺椁者也。诚恐一旦蹎仆气竭，不复
自还洿席，荐于宫室，骸骨弃捐，孤魂不归，不胜私愿。
愿乞骸骨及身，生归乡里，死亡所恨。”天子报曰：“朕以
生有伯夷之廉，史鱼之直，守经据古，不阿当世，孳孳
于民俗之所寡，故亲近生，几参国政。今未得久闻生
之奇论也，而云欲退，意岂有所恨与？将在位者与生
殊乎？往者尝令金敞语生，欲及生，时禄生之子既已
谕矣，今复云子少，夫以王命办护生家，虽百子何以
加！《传》曰：‘亡怀土，何必思故乡？生其强饭慎疾以自辅’。”
后月馀，以禹为长信少府。会御史大夫陈万年卒，禹
代为御史大夫。

《后汉书伏恭传》：建初二年“冬，肃宗行飨礼，以恭为三
老，年九十。”

《述异记》：“尹雄年九十，头生角半寸。”

《梁书孙谦传》：“谦为光禄大夫，年逾九十，强壮如五十
者。每朝会，辄先众到公门。”

《魏书高允传》：“允授怀州刺史，时年将九十矣，劝民学
业，风化大行。太和二年，诏领中书监。允虽年渐期颐，
而志识无损，犹心存旧职，披考史书。”

《唐书王希夷传》：“希夷居兖州。徂徕与刘方博友善，喜
读《周易》《老子》，饵松柏叶杂华。年七十馀，筋力柔强，刺史卢齐卿就谒问政，答曰：‘己所不欲，勿施于人，此言
足矣。元宗东巡狩，诏州县敦劝，见行在时九十馀，帝
令张说访以政事，宦官扶入宫中，与语甚悦，拜国子
博士，听还山。敕州县春秋致束帛酒肉，仍赐绢百，衣
一称’”

《渑水燕谈录》：镇阳道士证隐，博学多识，道行精洁。太
祖北征，召见，时已九十而形气不衰。上访以养生之
术，隐曰：“我无为而人自化，我无欲而民自正，轩辕帝
尧享国延年，率由此道。”帝嘉之，赐以茶帛。

《宋史西蜀世家幸寅逊传》：“寅逊，蜀人，仕昶，拜翰林学
士，随昶归朝。开宝五年，为镇国军行军司马，罢职，年
九十馀，尚有仕进意，治装赴阙，未登路而卒。”

《文昌杂录》：梁灏八十二岁，雍熙二年状元及第。其谢
启云：“白首穷经，少伏生之八岁；青云得路，多太公之
二年。”后终秘书监，年九十馀。

《宋史郭雍传》：“雍隐居峡州，放浪长杨山谷间，号白云
先生。乾道中，以峡守任清臣、湖北帅张孝祥荐于朝，
旌召不起，赐号冲晦处士。孝宗稔知其贤，每对辅臣
称道之，命所在州郡岁时致礼存问。后封颐正先生，
令部使者遣官就问雍所欲言，备录缴进。于是雍年
八十有三矣。”

《明道杂志》：贡父刘公作给事中时，郑穆学士表请致
仕状过门下省，刘公谓同舍曰：“宏中请致仕，为年若
干也？”答者曰：“郑年七十三矣。”刘公遽曰：“慎不可遂其
请。”问曰：“何故也？”刘曰：“且留取伴八十四底。”时潞公年
八十四，再起平章事。或云潞公闻之甚不怿。宏中，穆
字也。

《宋史邓孝甫传》：“孝甫字成之，临川人。第进士，历陈留
尉、万载、永明令，知上饶县。积官奉议郎，提点开封府
界河渠。坐事去官，遂闭户著书，不复言仕。元符末，诏
求直言。孝甫年八十一，上书云：‘乱天下者，新法也。末
流之祸，将不可胜言。今宜以时更化，纯法祖宗’。”因论
熙宁而下，权臣迭起，欺世误国，历指其事而枚数其
人。蔡京嫉之，谓为诋讪宗庙，削籍羁筠州。《崇宁去党
碑》，释逐臣，同类者五十三人，其五十人得归，惟孝甫
与范柔中、封觉民独否，遂卒于筠。

《笔记》：陆平泉先生八十六时，手书邀余同眺白龙潭
阁，行不支杖，上下楼级，如健少年。谓余云：“每夜欲睡，
必走千步始寝。日以为常。”

《老学庵笔记》：青城山上官道人，北人也。巢居，食松𪎊，
年九十矣，人有谒之者，但粲然一笑耳。有所请问，则
托言病喑，一语不肯答。予尝见之于丈人观道院，忽
自语养生曰：“为国家致太平，与长生不死，皆非常人
所能。然且当守国使不乱，以待奇才之出；卫生使不
夭，以须异人之至。不乱不夭，皆不待异术，惟勤而已。”
予大喜，从而叩之，则已复言《喑》矣。

《三朝野史》：宏斋先生包恢，年八十有八，为枢密陪祀，
登拜郊台，精神康健。一日，贾似道忽问曰：“包宏斋高
寿，步履不艰，必有卫养之术，愿闻其略。”恢答曰：“有一
服丸子药，乃是不传之秘方。”似道欣然，欲授其方，恢
徐徐笑曰：“恢吃五十年独睡丸。”满座皆笑。

《琅嬛记》：“吴秀有仙风道骨，受葛仙翁元明秘法。年八
十九，白日升天。”

辟寒袁员外，时年八十有二，颜貌筋力，如四五十许
人为言。“甫弱冠，遭逢盛明，初宰当涂，过九华山，道逢
神人，与枣食之。后数数见，梦寐间，若冥感元遇者。员
外韬耀蕴真，仕禄以自给，不为人所知”，岂郭恕先之
流欤？

《礼记》：